(સુરેશ શાહ દ્વારા) બાર્ટલેટ (શિકાગો) શિકાગો નજીક શામ્‍બર્ગ ટાઉનમાં સાત મિલિયન ડોલરના ખર્ચે નવનિર્માણ થનારા અક્ષર પુરૂષોતમ સ્‍વામીનારાયણ નૂતન હરિધામ મંદિરના ખાતમુહર્ત પ્રસંગે એક ભવ્‍ય મહાપૂંજાનો કાર્યક્રમ રોલીંગ મિડોઝ ટાઉનમાં આવેલ મિડોઝ કલબમાં મે માસની ૧૨મી તારીખને શનિવારે યોજવામાં આવ્‍યો હતો આ પ્રસંગે સમગ્ર વાતાવરણ વાદળીયુ બની રહ્યુ હોવા છતા ૧૫૦૦ જેટલા હરિભક્‍તોએ આ મહાપૂજાના પ્રસંગે હાજરી આપી હતી. આ કલબનો મુખ્‍ય હોલ હરિભક્‍તોની ખીચોખીચ હાજરીથી ભરાઇ જવા પામતા તે હોલની બહાર લોબીમાં પણ હરિભક્‍તો ટીવીની સામે બેસીને આ પૂંજાના લાભ લીધો હતો . આ વેળા જાણે ગુરૂહરિ પરમ પૂજય હરિપ્રસાદ સ્‍વામીજી મહારાજના દિવ્‍ય સાંનિધ્‍યનો અલૌકિક અનુભવ થતો હોય તેવું સૌ હરિભકતો અનુભવી રહ્યા હતા.